Hanukia

Un hanukia (in hebreo חַנֻכִּיָּה) es un candelabro de nove bracios le qual se incende durante le octo dies del festa judee de Hanuka. Octo del bracios son similar e un altere appellate le shamash ha un position distincte. Le nomine hanukia veni del fin del seculo XIX de Hemda Ben-Yehuda, le sposa de Eliezer Ben-Yehuda (considerate le persona le plus importante in reviver hebreo como un lingua parlate moderne).

Le hanukia celebra le uso del Secunde Templo novemente per le judeos post que le Maccabeos conquireva lo del Imperio Seleucide. Secun le Talmud, le judeos solmente habeva bastante oleo de oliva sanctificate pro incender le menora (un candelabro sacrate de septe bracios in le Templo) por un die, ma miraculosemente illo durava pro le octo dies necessari pro sanctificar ritualmente nove oleo pro le rito.

Pro celebrar iste supponite miraculo, le hanukia ha octo bracios que leva octo candelettas o lampas de oleo (necuno plus alte que le alteres) e un none candela appellate le shamash. Le shamash protege le hanukia contra un uso utile (que serea nonreligiose) del candelas sacrate per provider lucte nonsacrate, e alsi es usate pro incender le altere candelas. Cata del noctes del festa de Hanuka, se incende le shamash e usa lo pro incender un candela additional del octo alteres: le prime nocte un, le secunde nocte duo, etcetera usque le octesime nocte quando tote le octe candelas sacrate (e le shamash) incende.

Categoria:Dies feriate

Categoria:Judaismo